# Aarti Mann

Aarti Majmudar, izen artistikoa Aarti Mann duena, (Connecticut, 1978ko martxoaren 3a) estatubatuar aktorea da, The Big Bang Theory telesailean Priya Koothrappaliren papera betetzeagatik ezaguna dena.

## Biografia

Gurasoak India mendebaldeko Gujaratetik joan ziren Estatu Batuetara eta Aarti han jaio zen. Haurra zela hainbat hiritan bizi izan zen familia, Pittsburgh, Mt. Lebanon eta Wexford hirietan besteak beste, Fox Chapel (Pennsylvania) hirian finkatu ziren arte. Vasanti Majumdar ama Pittsburgheko Unibertsitateko Mediko Zentroko (UPMC) ginekologoa izan zen. Aita hil egin zitzaion Aarti nerabe zela. Eskola ez zuen inoiz antzerki lanetan parte hartu eta hala ere New Yorkeko Unibertsitatean zinemagintza ikasketak atera zituen, gidoigintzan eta zuzendaritzan. Bere helburua zinema zuzendari izatea zen baina Kruti Majumdar ahizpak egin nahi zuen laburmetraiean aktore izan zedin eskatu zion eta hor hasi zuen aktore ibilbidea.
2000. hamarkadaren erdialdera hasi zen aktore lanetan, batzuetan Aarti Majmudar izenarekin eta beste batzuetan Aarti Mann izenarekin. Hainbat laburmetraietan agertu zen eta Volvo autoen iragarki bat ere egin zuen.
2010an The Big Bang Theory telesaileko laugarren denboraldirako aukeratua izan zen Priya Koothrappali-ren rola betetzeko, Raj Koothrappaliren arreba eta ondoren Leonard Hofstadterren neskalaguna izango zena. Bi denboraldi egin zituen bertan, 12 atal guztira.

## Bizitza pertsonala

Los Angelesen bizi da Purvesh Mankad senarrarekin eta Nikita izeneko alabarekin.

## Filmografia
### Filmeak

| Urtea | Filma | Pertsonaia | Oharrak |
| 2006 | The Memsahib | Mirabai | Aarti Majmudar izenarekin |
| 2006 | Monsoon | Irrati esataria | Laburmetraia kreditu gabea |
| 2007 | The Punching Dummy | Judy | Laburmetraia Aarti Majmudar izenarekin |
| 2009 | Ner Tamid | Laura Mann | Laburmetraia |
| 2009 | Today's Special | Henna | Aarti Majmudar izenarekin |
| 2011 | Pox | Mirabai | Aarti Majmudar izenarekin |
| 2011 | Worker Drone | Neela | Laburmetraia |
| 2012 | The Monogamy Experiment | Rebecca Behari | |
| 2015 | Danny Collins | Nikita erizaina | |
| 2015 | I'll See You in My Dreams | DaSilva doktorea | |
| 2018 | Love Sonia | Jiah | |
| 2018 | sharon 1.2.3. | Heather | |
| 2023 | The Donor Party | Meera | Post-ekoizpenean |
| | Samskara | Priya | Post-ekoizpenean Laburmetraia |

### Telebista

| Urtea | Filma | Pertsonaia | Oharrak |
| 2007 | The Future Dead | Stephanie / Wilhelmina / Emakumea afaltzen | 3 atal |
| 2008 | Quarterlife | Sarita | atal bakarra |
| 2009 | Heroes | Shaila | atal bakarra |
| 2010 | The Young and the Restless | Medikua | atal bakarra |
| 2010–2011 | The Big Bang Theory | Priya Koothrappali | Ohikoa 4-6 denboraldietan, 12 atal |
| 2011 | Futurestates | Neela | atal bakarra |
| 2012 | Leverage | Amy Pavali zerbitzaria | atal bakarra |
| 2013 | Suits | Maria Monroe | atal bakarra |
| 2013 | Wendell & Vinnie | Gina | atal bakarra |
| 2013 | Scandal | Laura Kenney agentea | atal bakarra |
| 2015 | NCIS: New Orleans | Nehir | atal bakarra |
| 2017 | Grey's Anatomy | Holly | atal bakarra |
| 2020 | Never Have I Ever | Jaya Kuyavar | atal bakarra |
| 2021 | All Rise | Saundra Singh | atal bakarra |
| 2022 | The Good Doctor | Naveen Mukherjee | atal bakarra |
| 2022 | The Recruit | Violet | Protagonista |

## Erreferentziak

* 1 2 (Ingelesez) «What Ethnicity is Aarti Mann?» American Profile 2013-05-13 (Noiz kontsultatua: 2023-06-21).
* ↑ (Ingelesez) «Aarti & Soul» Pittsburgh Magazine 2012-01-20 (Noiz kontsultatua: 2023-06-21).
* ↑ (Gaztelaniaz) Nacionflix. (2023-03-06). «El increíble cambio físico de la actriz Aarti Mann tras terminar The Big Bang Theory» eNoticias (Noiz kontsultatua: 2023-06-21).
* ↑ (Gaztelaniaz) «Aarti Mann Bio, Familia, Carrera, Marido, Patrimonio neto, Mediciones - Actores» es.millennivm.org (Noiz kontsultatua: 2023-06-21).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q303192